recursal/SuperWikiNEXT-32B huggingface dataset:
קוריאהקוריאה
זהו שם קוריאני; שם המשפחה הוא סונג. 

**סונג דה-נאם** (בקוריאנית: **송대남**; באנגלית: **Song Dae-nam**;‏ נולד ב-5 באפריל 1979) הוא ג'ודוקא עבר דרום קוריאני אשר התחרה בקטגוריית המשקל עד 90 ק"ג, אלוף אולימפי מלונדון 2012.

ביוגרפיה
--------

בדצמבר 2005, זכה דה-נאם במדליית כסף בטורניר הבינלאומי 'Kracup Korea Open Jeju' בקטגוריית המשקל עד 81 ק"ג. בשנת 2006 הוא זכה במדליית כסף בטורניר 'Jigoro Kano Cup Tokyo' היוקרתי ובמדליית כסף נוספת בטורניר 'Super World Cup Tournoi de Paris'. בשנת 2007 הוא זכה במדליית הזהב בטורניר טוקיו לאחר שניצח בגמר את טקאשי אונו היפני. בפברואר 2009 דה-נאם זכה במדליית הזהב בגראנד סלאם פריז לאחר שניצח בגמר את סגן האלוף האולימפי קים ג'ה-בום, חברו בנבחרת הדרום-קוריאנית.

במאי 2009 הוא זכה במדליית ארד בגראנד סלאם מוסקבה ובשנת 2010 זכה במדליית ארד בגראנד פרי דיסלדורף ומדליית כסף בגראנד סלאם מוסקבה. בשנת 2011 הוא עבר להתחרות בקטגוריית המשקל עד 90 ק"ג וזכה במדליית ארד בגראנד פרי אבו דאבי וסיים במקום החמישי בגראנד סלאם פריז. 

במשחקים האולימפיים בלונדון 2012, דה-נאם זכה במדליית הזהב בקטגוריית המשקל עד 90 ק"ג. בסיבוב הראשון הוא ניצח באיפון את חואן רומרו האורוגוואי לאחר תרגיל טטה-שיהו-גטאמה. בשמינית הגמר הוא ניצח בניקוד ווזארי את אלחן ממאדוב האזרי וברבע הגמר גבר שוב בווזארי על מסאשי נישיאמה היפני. בחצי הגמר דה-נאם ניצח בווזארי את טיאגו קמילו הברזילאי לאחר תרגיל סיאו-נגי. בגמר דה-נאם התמודד מול אשלי גונזלס הקובני ולאחר 5 דקות ללא ניקוד הקרב נכנס לניקוד זהב. 11 שניות בתוך זמן ניקוד הזהב דה-נאם ביצע תרגיל בשם קואוצ'י-גארי (אנ') שהעניק לו ווזארי וניצחון.

רשימת הישגים חלקית מטורנירים בסבב העולמי
----------------------------------------

| שנה | טורניר | מקום | קטגוריית משקל |
| --- | --- | --- | --- |
| 2004 | Rendez-Vous Canada Montreal | 1 | עד 81 ק"ג |
| 2005 | Kracup Korea Open Jeju | 2 | עד 81 ק"ג |
| 2006 | Jigoro Kano Cup Tokyo | 2 | עד 81 ק"ג |
| 2006 | Kracup Korea Open Jeju | 1 | עד 81 ק"ג |
| 2006 | Super World Cup Tournoi de Paris | 2 | עד 81 ק"ג |
| 2006 | World Cup Vienna | 1 | עד 81 ק"ג |
| 2007 | Jigoro Kano Cup Tokyo | 1 | עד 81 ק"ג |
| 2008 | International Judo Cup of Dubrovnik | 1 | עד 81 ק"ג |
| 2009 | Grand Slam Paris | 1 | עד 81 ק"ג |
| 2009 | IJF Grand Slam Moscow | 3 | עד 81 ק"ג |
| 2010 | World Cup Prague | 2 | עד 81 ק"ג |
| 2010 | Grand Slam Paris | 5 | עד 81 ק"ג |
| 2010 | Grand Prix Düsseldorf | 3 | עד 81 ק"ג |
| 2010 | IJF Grand Slam Moscow | 2 | עד 81 ק"ג |
| 2011 | Grand Prix Abu Dhabi | 3 | עד 90 ק"ג |
| 2011 | Grand Slam Tokyo | 5 | עד 90 ק"ג |
| 2012 | Grand Prix Düsseldorf | 2 | עד 90 ק"ג |

קישורים חיצוניים
----------------

ויקישיתוף מדיה וקבצים בנושא **סונג דה-נאם** בוויקישיתוף
* סונג דה-נאם, ברשת החברתית פייסבוק
* סונג דה-נאם, באתר olympedia.org
* סונג דה-נאם, באתר איגוד הג'ודו העולמי
* סונג דה-נאם, באתר JudoInside.com

הערות שוליים
------------

1. 1 2  פרופיל וסטטיסטיקות אודות הג'ודוקא באתר sports-reference.com
**הפארק הלאומי פורנולולו** (באנגלית: **Purnululu National Park**) משתרע על פני כ-2,400 קמ"ר בצפון-מזרח אוסטרליה המערבית. הוא הוכרז כפארק לאומי ב-1987 וכאתר מורשת עולמית ב-2003. פירוש שמו של הפארק בשפת הקיג'ה הוא "אבן חול", כשמם של הסלעים המאפיינים אותו.

גאוגרפיה
--------

את הפארק חוצה רכס באנגל באנגל (Bungle Bungle Range), הכולל גבעות קטנות, קוניות וסימטריות המפוספסות בכתום ושחור. הצבע הכתמתם נוצר כתוצאה מקיומו של ברזל מחומצן ואילו את הצבע האפרפר גורמות כחוליות. הרכס החל להיווצר לפני 350 עד 375 מיליון שנה, והגבעות החלו להיפרד זו מזו לפני כ-20 מיליון שנה, כתוצאה מתהליכי סחיפה. גובהה של הפסגה הגבוהה ביותר ברכס 578 מטר מעל פני הים. מתחתיו משתרעים מישורים מכוסים צמחייה.

הצמחייה במישורים שסביב הגבעות משקפת את מיקומו של הפארק בתפר שבין הסוואנה הטרופית לבין המדבר, והיא כוללת בעיקר אזורים מיוערים או אזורי עשב שבהם גם עצי אקליפטוס, שיטה וגרווילאה. בחלק הצפוני, הלח יותר, נפוצים גם דקלים, סחלבים ו-17 מיני שרכים. בפארק כולו 653 מיני צמחים.

בתחומי הפארק 298 מיני בעלי חוליות, בהם 149 מיני ציפורים, 81 מיני זוחלים, 41 מיני יונקים, 15 מיני דגים ו-12 מיני צפרדעים. עם הציפורים המצויות בפארק נמנים שרקרקי קשת, תוכונים ובזים אוסטרלים אפורים. היונקים כוללים מכרסמים, עטלפים, וכן שלושה סוגי קנגוראים: וולאבי חד-זנב, וולאבי הסלעים ווולארו מצוי. בין הזוחלים ניתן למצוא לטאות כוח וחומטיים.

אבוריג'ינים הגיעו לאזור בו מצוי כיום הפארק לפני כ-40 אלף שנים, וחיו באזור נהר אוֹרד. עדויות לקיומם מספקים ציורי סלע, אתרי קבורה וכלים שונים שנמצאים בו. בשנות ה-80 של המאה ה-19 הגיעו לאזור הלבנים הראשונים, לאחר מציאת זהב בהולז קריק. להגעתם של הלבנים היו השפעות סביבתיות וחברתיות על האזור: עדרי בקר גדולים שהביאו עמם שינו את המאזן האקולוגי, ותרבותם ומנהגיהם של האבוריג'ינים החלו להיעלם. תושבים אבוריג'ינים מעורבים כיום בניהולו של הפארק.

הפארק ממוקם בחבל ארץ נידח, והגישה אליו כרוכה בנסיעה בת 3 שעות ברכב שטח, והיא אינה אפשרית בעונה הגשומה, הנמשכת כארבעה חודשים. מדי שנה מבקרים בו כ-20 אלף תיירים.

קישורים חיצוניים
----------------

ויקישיתוף מדיה וקבצים בנושא **הפארק הלאומי פורנולולו** בוויקישיתוף
* 

* אתר האינטרנט הרשמי של הפארק הלאומי פורנולולו
* פורנולולו באתר המחלקה לסביבה ולשימור של ממשלת אוסטרליה

| Flag of Australia.svgFlag of Australia.svg סמל אונסק"וסמל אונסק"ו אתרי מורשת עולמית באוסטרליה |
| --- |
| 

|  |
| --- |
| אזור האגמים וילנדרה • אתרי מאובני היונקים בנרקורט וריברסליי • קבוצת איים הלורד האו (אי הלורד האו, פירמידת בול) • בית האופרה של סידני • בניין התערוכה המלכותי וגני קרלטון • האי הרד ואיי מקדונלד • האי מקווארי • האי פרייזר • ההרים הכחולים • הפארקים הטרופיים הגשומים של קווינסלנד • אזור-הפרא הטסמני • יערות הגשם גונדוואנה של אוסטרליה • מפרץ הכרישים • פארק לאומי אולורו-קאטה ג'וטה • הפארק הלאומי פורנולולו • הפארק הלאומי קקדו • שונית המחסום הגדולה • אתרי הנידונים האוסטרליים • חוף נינגלו • הנוף התרבותי של בדג' בים |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315527592
* WorldCat (עם VIAF): 315527592

 |
**מחוז (אובלסט) טרגובישטה** (בבולגרית: **Област Търговище**) הוא אחד מ-28 מחוזות בולגריה השוכן בצפון-מזרח בולגריה. שטחו מהווה כ-2 אחוזים משטח המדינה ועיר בירתו היא טרגובישטה. במחוז 5 רשויות מקומיות ו-188 יישובים שונים.

היסטוריה
--------

ראשית התיישבות אנושית במחוז מתוארכת לתקופת האבן החדשה והתיישבות מאורגנת של שבטים תראקים לתקופת הברונזה המאוחרת. ברחבי המחוז פזורים שרידי יישובים מהמאה ה-4 לפנה"ס, עידן הממלכה התראקית ובהם נתגלו חרסים, מטבעות וכלי עבודה עתיקים. ב-681 כבש החאן אספרוך את האזור והוא נכלל בשטחי האימפריה הבולגרית הראשונה. בהמשך הוקמו במחוז מצודות אשר שרידיהן מצויים ליד היישובים טרגובישטה, אומורטאג, אופאקה וראזדלצי. בראשית המאה ה-13 היה האזור בחזקת האימפריה הבולגרית השנייה ובמחצית השנייה של המאה ה-14 נכבש על ידי האימפריה העות'מאנית. במהלך המלחמה העות'מאנית-רוסית (1877–1878) נכבשו שטחי המחוז בידי צבא האימפריה הרוסית והפכו חלק מנסיכות בולגריה מתוקף סיכומי קונגרס ברלין. שטחי המחוז גבלו עם שטחי המחוז העות'מאני האוטונומי רומליה המזרחית.

דמוגרפיה
--------

אוכלוסיית המחוז נמצאת במגמת קיטון בשל שיעור תמותה הגדול משיעור הילודה. בעשור הראשון של המאה ה-21 נרשם קיטון שנתי ממוצע של 5% באוכלוסיית המחוז. מבחינת התמהיל האתני של האוכלוסייה עולה כי 51.4% הם בולגרים, 40.9% ממוצא טורקי ו-7.2% הם צוענים. 57.3% מהאוכלוסייה מחזיקים בדת הנוצרית אורתודוקסית ו-42.7% הם מוסלמים סונים. 55.67% מהאוכלוסייה דוברים בולגרית כשפת אם, 36.86% טורקית ו-7.2% דוברים רומאני. אוכלוסיית מחוז טרגובישטה מהווה 1.8% מאוכלוסיית בולגריה. במחוז 3 בתי חולים המעניקים 49.1 מיטות ו-26.4 רופאים לכל 10,000 חולים.

כלכלה
-----

התוצר המקומי הגולמי במחוז נמוך מהממוצע הבולגרי, אך נמצא במגמת עלייה משמעותית. בין 2000 ל-2002 עלה תמ"ג המחוז ב-19.8%. 51.6% מהתמ"ג מגיעים ממגזר השירותים, 29.2% מחקלאות ו-19.2% מתעשייה. המחוז נודע בענבי המוסקט הגדלים בו ומשמשים לתעשיית היין. בין 1999 ל-2003 עלתה הצריכה הפרטית לנפש ב-45.3%. במחוז רשת כבישים מהירים המקשרים את יישוביו המרכזיים לערים וארנה, רוסה וראזגרד. כמו כן תוואי מסילת הרכבת בקו סופיה-גורנה אוריאחוביצה-וארנה חולף דרך המחוז. 13 ק"מ מהעיר טרגובישטה ממוקם נמל תעופה המיועד לתעבורת נוסעים וסחורות פנים בולגרית בהיקף קטן עד בינוני. בעשור השני של המאה ה-21 מתוכנן להרחיבו.

קישורים חיצוניים
----------------

ויקישיתוף מדיה וקבצים בנושא **מחוז טרגובישטה** בוויקישיתוף
* 

* אתר האינטרנט הרשמי של טרגובישטה

הערות שוליים
------------

1. 1 2  מחוז טרגובישטה-תקציר כלכלי ודמוגרפי, באתר מחוז טרגובישטה (בבולגרית).

| דגל בולגריהדגל בולגריה **מחוזות בולגריה** |
| --- |
| 

|  |  |
| --- | --- |
| בלגואבגרד • בורגס • דובריץ' • גברובו • חאסקובו • קרדז'אלי • קיוסטנדיל • לובץ' • מונטנה • פאזארדז'יק • פרניק • פלבן • פלובדיב • ראזגרד • רוסה • שומן • סיליסטרה • סליבן • סמוליאן • סופיה • העיר סופיה • סטארה זאגורה • טרגובישטה • וארנה • וליקו טרנובו • וידין • וראצה • ימבול |  |

 |

| **רשויות מקומיות וערי מחוז טרגובישטה שבבולגריה** |
| --- |
| 

|  |  |
| --- | --- |
| טרגובישטה • פופובו • אנטונובו • אומורטאג • אופאקה • | מחוז טרגובישטה |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e2a2b75d-c787-487b-929d-37a8c78d15b3

 |
**ליוויה רוטקירכן** (בסלובקית: **Livia Rothkirchen**‏; 1922, צ'כוסלובקיה – 2013, ישראל) הייתה היסטוריונית של השואה, חוקרת שואת יהודי צ'כוסלובקיה ועורכת כתב העת יד ושם: קובץ מחקרים.

קורות חייה
----------

רוטקירכן הייתה בת אמצעית מבין בן וארבע בנות לבית דובר הונגרית וגרמנית בעיר וינוהרדיב. הבן נפטר בצעירותו. בבית הספר למדה רוטקירכן צ'כית וגרמנית, ובחוסט הסמוכה לווינוהרדיב רכשה השכלה גבוהה. במרס 1939 כבשו ההונגרים את חוסט ועל היהודים בה הוטל נומרוס קלאוזוס. עקב כך לא התאפשר לרוטקירכן להתקבל לאוניברסיטה.
במרס 1944 נכבשה הונגריה בידי גרמניה. ב-26 במאי 1944 גורשה רוטקירכן עם משפחתה לאושוויץ. היא שרדה וכך שלוש אחיותיה, אך הוריהן נספו.

לאחר המלחמה שבה רוטקירכן לווינוהרדיב, חלק מחבל זקרפטיה שהועבר מצ'כוסלובקיה לברית המועצות אחרי המלחמה, כדי למצוא שריד מבית הוריהן, אך לשווא. היא עברה לצ'כוסלובקיה והתיישבה בפראג עם אחיותיה. רוטקירכן התקבלה לאוניברסיטת קארל בפראג, למדה ספרות ולשון רוסית ואנגלית וב-1949 קיבלה תואר דוקטור. לאחר מכן למדה באוקספורד.

ב-1956 הצליחה לעלות לישראל והגיעה לירושלים. היא החלה לעבוד ביד ושם. המורה שלה לעברית באולפן היה אביגדור המאירי.

מחקריה
------

רוטקירכן הייתה אספנית מסמכים, חוקרת וכותבת, ועורכת כתב העת המחקרי יד ושם: קובץ מחקרים. היא הייתה עובדת האגף המדעי של יד ושם והועסקה בקִטלוג מדעי. היא הביאה תיעוד מצ'כוסלובקיה ומהונגריה ליד ושם, כולל ארכיונו של אוטו קומוי ותיעוד של קטרינה סנש, אמה של חנה סנש.

רוטקירכן פרסמה מאמרים מחקריים בתחומים רבים, בעיקר בחקר צ'כוסלובקיה והשואה, ופרסמה מאמרים על הממשלה הגולה, הממשלה הצ'כית בפרוטקטורט של בוהמיה ומוראביה בפראג, ההנהגה היהודית בטרזין ועוד.

### עורכת "יד ושם: קובץ מחקרים"

רוטקירכן הייתה עורכת כתב העת המדעי של יד ושם, **יד ושם: קובץ מחקרים** במשך 15 שנים והוציאה לאור את כרך 7 עד 16 בעברית ובאנגלית. בין החוקרים שפרסמו את מחקריהם בקובץ המחקרים בתקופת כהונתה כעורכת היו רנדולף ל. ברהם, כריסטופר בראונינג, מרטין ברושאט, ישעיהו טרונק, יהודה באואר, ישראל גוטמן, אהרן וייס, אוריאל טל, לני יחיל, דניאל קארפי, יוסף קרמיש ועוד. 

### ספרים

* **חורבן יהדות סלובקיה** (ירושלים: יד ושם, 1961). הספר מתבסס על תעודות שאסף מרכז הקהילות היהודיות הסלובקיות בברטיסלבה לקראת משפטיהם של פושעי מלחמה סלובקים וגרמנים ב-1946 בברטיסלבה. התעודות כללו מסמכי משרד החוץ הגרמני בנוגע ליהודי סלובקיה ומסמכים של פעילי "קבוצת העבודה". הספר כולל ניתוח מקיף ראשון של שואת יהודי סלובקיה בה נרצחו כ-70,000 מיהודי סלובקיה.
* **שואת יהודי אירופה** (ירושלים: יד ושם, 1973, עורכת, עם ישראל גוטמן).
* **תולדות השואה – בוהמיה ומורוויה**. הספר יצא לאור באנגלית בשנת 2005 ובעברית בשנת 2008.

קישורים חיצוניים
----------------

* לזכרה של ליוויה רוטקירכן באתר יד ושם
* ליויה רוטקירכן, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267381005171
* BnF: cb12210915h (data)
* CiNii: DA15810627
* GND: 1038510635
* ISNI: 0000 0001 1686 4178
* LCCN: n86107905
* LNB: 000062414
* NKC: zmp2017940530
* NTA: 294259635
* SUDOC: 030757118
* VIAF: 305149282
* WorldCat: viaf-305149282

 |
**קלוד אבלין** (בצרפתית: **Claude Aveline**;‏ 19 ביולי 1901 - 4 בנובמבר 1992), הוא שם העט של **יבגני אבצין** (Evgen Avtsine) סופר ומשורר צרפתי.

חייו
----

אז'ן אבצין נולד בפריז להורים שהיגרו מרוסיה ב-1891, וקיבלו אזרחות צרפתית ב-1905. הוא למד בבית הספר אנרי הרביעי בפריז, ואחר כך בעיר ורסאיי, שאליה עברו הוריו. ב-1915 התנדב כחובש במלחמת העולם הראשונה, ואחר כך למד בקולג' בפריז, אך בריאותו התערערה והוא נאלץ להפסיק את לימודיו. ב-1918–1919 התגורר ליד העיר קאן שבדרום מזרח צרפת, ושם החל לכתוב בשם העט קלוד אבלין.

ב-1919 פרסם את שיריו הראשונים בכתבי עת, התוודע אל הסופר אנטול פראנס והפך לבן חסותו. ב-1920 שב קלוד אבלין לפריז, שימש כמזכיר של אגודת חובבי ספרים וכעורך של כתב עת לענייני אמנות וקיבל הזמנה לכתוב את "האגדה הנפלאה של בודהא". ב-1924, אחרי מות אנטול פראנס, קלוד אבלין דאג להציגו כסמל החירות, בסדרת מאמרים פוליטיים שעסקו בנושאים חברתיים ("שלושים שנה של חיים חברתיים"). עד 1930 הספיק קלוד אבלין לכתוב עשרה כרכים בשם "קובץ פילוסופי" שבו כתב אודות: סנט אברמונד, וולטר, דני דידרו, ארנסט רנאן, אנטול פראנס, רמי דה גורמון, מוריס מטרלינק, אנדרה ז'יד, פול ואלרי וז'ורז' דיאמל. ב-1932 פרסם את הרומן "מותו הכפול של פרדריק בלו", שזכה להצלחה רבה בציבור, וב-1936 - את הרומן "האסיר".

בתקופת הכיבוש הנאצי של צרפת במלחמת העולם השנייה הצטרף אבלין למחתרת הצרפתית. כנוטה לשמאל הפוליטי, הוא פגש באלבר קאמי שאתו השתתף בהוצאה לאור של עיתון אנטי פאשיסטי, יחד עם אמיל שארטייה, ז'אן שלומברגר ושטפן צווייג. כמו כן השתתף בכתבי עת של אינטלקטואלים קומוניסטים. הוא היה חבר הנהלת האגודה האירופית לתרבות שנוסדה בוונציה ב-1950. ב-1952 זכה בפרס הגדול של אגודת הסופרים הצרפתיים. הוא נודע כיוצר רבגוני שכתב רומנים, שירים, מחזות, אמרות ומאמרים. החל ב-1974 כתב את זיכרונותיו.

קלוד אבלין נפטר בפריז ב-1992.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קלוד אבלין** |
| ויקישיתוף תמונות ומדיה בוויקישיתוף: **קלוד אבלין** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312066105171
* BnF: cb11889646g (data)
* CiNii: DA01092026
* GND: 118946129
* ISNI: 0000 0001 2025 0646
* LCCN: n50028896
* LNB: 000016213
* NDL: 00431933
* NKC: jn19990000325
* NLA: 35011120
* NLG: 118059
* NSK: 000055322
* NTA: 068218281
* RERO: 02-A002953667
* RKD: 211373
* SELIBR: 308664
* SNAC: w6rn3v9q
* SUDOC: 154243035
* Trove: 788853
* VcBA: 495/334896
* VIAF: 46756750
* WorldCat: lccn-n50028896

 |
**דייב ויינר** (באנגלית: **Dave Weiner**; נולד ב-24 בספטמבר 1976) הוא גיטריסט אמריקאי, הידוע בעיקר עקב השתתפותו בסיבובי הופעותיו של סטיב ואי. בנוסף, הוא מפרסם סרטי הדרכה לגיטרה, תחת השם "the Riff of the Week" (בעברית - ריף השבוע), כל יום רביעי ביוטיוב, iTunes ובאתרו הפרטי.

הצטרפותו לסטיב ואי
------------------

ויינר הצטרף לראשונה ללהקה של סטיב ואי כאשר הלך ללמוד ב Musicians Institute (ידוע גם בשם GIT). בזמן שהותו שם הוא קיבל עבודה כמתמחה במשרד, והבוס באותו המשרד הכיר את סטיב ואי. במהלך עבודתו יצא לו להעביר ניירת לביתו של ואי, וכך יצא לו להכיר את ואי אישית. כעבור כשבועיים הבוס שלו קיבל שיחה מואי, בה הוא מבקש ממנו שיודיע לוויינר להגיע לסטודיו שלו, ללמוד ארבעה עשר שירים, ולצאת איתו לסיבוב הופעות. ויינר ממשיך לצאת לסיבובי הופעות עם סטיב ואי בסיבובי ההופעות הפרטיים שלו כמו גם לסיבובי ההופעות של ה-G3.

קריירת סולו
-----------

ויינר הוציא אלבום סולו, בשם Shove the Sun Aside. האלבום יצא לאור במקור ביוני 2004 על ידי חברת התקליטים של Meyer Jane, שוחרר מחדש במרץ 2005 על ידי Favored Nations. זהו אלבום אינסטרומנטלי אשר ויינר מנגן בו בעיקר בגיטרה בעלת שבעה מיתרים. ויינר ממשיך לצאת לסיבובי הופעות עם הלהקה שלו.

דיסקוגרפיה
----------

* 2004 Shove the Sun Aside
* 2005 Shove the Sun Aside (הוצאה מחודשת)

קישורים חיצוניים
----------------

* אתר האינטרנט הרשמי של דייב ויינר
* דייב ויינר, ברשת החברתית פייסבוק

* דייב ויינר, ברשת החברתית אינסטגרם

* דייב ויינר, באתר MusicBrainz (באנגלית)

* דייב ויינר, באתר Discogs (באנגלית)

* דייב ויינר, באתר Songkick (באנגלית)
* האתר הרשמי של סטיב ואי
* ריאיון עם דייב ויינר: GUITAR GODS

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f0f656b7-a7d0-44db-be1f-6c35929a5ce8

 |
**צבע אקרילי** הוא צבע מהיר-התייבשות הכולל פיגמנטים שעורבבו בתחליב רזין אקרילי. צבעי אקריליק ניתן לדלל במים, אך כאשר הצבע מתייבש הוא הופך עמיד למים, ולא ניתן להמיס אותו מחדש כמו בצבעי מים.

דרך הייצור
----------

הצבעים האקריליים פותחו בשנות העשרים של המאה העשרים בגרמניה ונכנסו לשימוש מסחרי בשנות החמישים של אותה מאה. השימוש בצבעים אלו נפוץ כחלופה נוחה לעבודה בצבעי מים וצבע שמן.

צבע אקריליק מורכב לרוב משני חלקים, ביחס משתנה: פיגמנט וחומר מילוי, לרוב תחליב של רזין אקרילי. רזין (שם נרדף לשרף) זה הוא חומר פלסטי המיוצר מחומצה אקרילית. מייצרים ממנו בין השאר פרספקס ומוצרי פלסטיק נוספים. חלק מתכונותיו הן שקיפות גבוהה ודחיית מים; בערבוב עם מים ליצירת חומר המילוי השקוף לצבע, יש צורך בחומר מתחלב. כאשר המים מתאדים, הרזין מתקשה ואינו ניתן למיסוס מחדש, בזכות היותו הידרופובי. כל עוד הוא אינו יבש לחלוטין צבעו חלבי מעט, והשקיפות הגבוהה מושגת עם אידוי הנוזלים. כתוצאה מכך, אחת מתופעות הצבע האקרילי היא סטיית בהירות עם ייבוש הצבע - הגוון נוטה להתכהות.

לא כל פיגמנט ניתן לערבוב עם רזין אקרילי, היות שהוא חומצי בטבעו. כך למשל פיגמנטים אלקליים אינם בשימוש בצבע אקריליק, היות שהם יוצרים תגובה כימית לא רצויה בצבע - למשל כחול פרוסי (פיגמנט P27). פיגמנטים חומציים או נייטרליים משתלבים היטב, ויוצרים צבע עמיד לדהייה.

ורד, ציור בצבעי אקריליק על בד.

היסטוריה
--------

צבעי אקריליק היו תוצר-לוואי לזיקוק נפט, ולראשונה פותחו מסחרית בשנות ה-20 של המאה ה-20. הם שווקו לקהל האמנים רק כשלושים שנה מאוחר יותר, לאחר שהנוסחה שפותחה נמצאה עמידה באור, לא רעילה ונוחה לשימוש. החברה הראשונה ששיווקה צבעי אקריליק לאמנים, תחת השם "צבעי לטקס", הייתה Bocour Artist Colors. מעט אחריה הצטרפו חברות נוספות (כגון Liquitex), לאור ההצלחה של הצבע האקרילי ומחיר ייצורו הנמוך. ההרכב הראשוני של הצבעים היה עם חומר מילוי מסוג ויניל ו/או PVA, כאשר התרכובות השתנו במהלך השנים על מנת לתת לצבע גוון טוב יותר.

דרך השימוש
----------

צבעי אקריליק קלים ביותר לשימוש - ניתן להוציא צבע משפופרת או צנצנת סגורה ואטומה על גבי משטח כלשהו, לערבבם זה בזה במכחול לח, ולמרחם בקלות על כל משטח כמעט. זמן הייבוש של שכבה שנמרחה תלוי בעובייה, אך לרוב מדובר בדקות ספורות עד חצי שעה. ניתן להוסיף חומר מעכב-התייבשות לתערובת הצבע, על מנת להאריך את זמן ההתייבשות למשך ימים ספורים. את המכחולים מנקים במים וסבון, כמו גם את הידיים. כתמי אקריליק יבשים על בגדים, כמו גם על משטחים שונים בבית, ניתן לעיתים לקלף (ממש כמו דבק פלסטי שיבש) אך משטחים סופגים יוכתמו לעד. יש לציין שניתן להוריד כתמי אקריליק בעזרת חומר מנקה מכחולים.

צבעי אקריליק אינם רעילים בהכרח, אך לעיתים הם מכילים פיגמנטים רעילים כגון אדום קדמיום. בכל מקרה, השימוש בהם מומלץ כחיצוני בלבד, ואינו מומלץ לילדים (בניגוד לצבעי גואש).

מראה ציורי אקריליק
------------------

ציורים בצבעי אקריליק עשויים להיראות כציורים בצבעי שמן, אך עם צבעים נוזליים יותר, או מדוללים, ניתן להשיג מראה הדומה מאוד לצבעי מים. כיום ציורים בצבעי אקריליק הם מראה נדיר בתערוכות אמנות מקצועיות, לרוב לצד צבעי שמן, גואש או מים.

קישורים חיצוניים
----------------

* | מיזמי קרן ויקימדיה |
| --- |
| ויקימילון ערך מילוני בוויקימילון: **אקריליק** |
| ויקישיתוף תמונות ומדיה בוויקישיתוף: **צבע אקרילי** |
* פורום ציירים ווטקנווס, בחתך אקריליק
**סאם הארדי** (באנגלית: **Sam Hardy**) הוא כדורגלן עבר אנגלי ששיחק בעמדת השוער.

קריירה
------

בשנת 1902 חתם הארדי בקבוצת צ'סטרפילד מהליגה הלאומית באנגליה. הארדי רכש במהרה מוניטין של שוער מוצלח והחל למשוך את תשומת הלב של המועדונים הטובים באנגליה.

במאי 1905 חתם הארדי במועדון הכדורגל האנגלי ליברפול, ובמהרה נעשה שם לשוער המרכזי של הקבוצה. באותה עונה ליברפול זכו באליפות בליגה האנגלית הראשונה, בפעם השנייה בחמש השנים האחרונות. בעונתו השנייה בליברפול הארדי רשם-30 הופעות בליגה ובנוסף חמש הופעות בגביע האנגלי.

ב-1913 עזב הארדי למועדון הכדורגל אסטון וילה תמורת 1,500 פאונד.

הקרירה של הארדי נקטעה עקב מלחמת העולם הראשונה אך בסופה של המלחמה הוא שב לשחק באסטון וילה.

ב-1921 עזב את וילה לטובת נוטינגהאם פורסט תמורת 1,000 פאונד.

בגיל 40 סאם נפצע הארדי ופרש ממשחק פעיל.

### נבחרת

ב-1907 זומן הארדי לראשונה לנבחרת אנגליה, וב-14 באוקטובר ערך בנבחרת הלאומית את הופעת הפתיחה נגד נבחרת אירלנד במשחק בו נצחו האנגלים בתוצאה: 1-0 והארדי שמר על אי ספיגת שער במשחקו הראשון במדים הלאומיים.

חיים אישיים
-----------

בנו ג'ק הארדי, נכדו סם, ואחיינו אדגר היו כדורגלנים גם כן.

קישורין חיצוניים
----------------

* פרופיל, באתר National Football Teams

הערות שוליים
------------

1. ↑  Goalkeeper trivia and quirky facts | Goalkeepers are Different, www.goalkeepersaredifferent.com

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סאם הארדי"**.
בלוגיקה, **כַּמָּת** הוא סמל המציין את התחולה של המשתנה הצמוד לו. שני הכמתים העיקריים הם:

* **לכל** (נקרא גם **כמת כולל**), מסומן ב-\forall
* **קיים** (נקרא גם **כמת ישי**), מסומן ב- \exists  .

רקע
---

הלוגיקה המתמטית מאפשרת לנסח פסוקים מתמטיים באופן חד-משמעי. השפה הבסיסית לצורך זה היא תחשיב הפסוקים, שבו מורכב כל פסוק מנוסחאות יסודיות, עם קשרים לוגיים כמו "או", "לא" או "וגם", המחברים ביניהם. שפה זו מוגבלת מטבעה, משום שהיא מסוגלת לטפל רק בטענות המתייחסות לערכים ידועים או משתנים בעלי תוכן קבוע. אפשר לנסח בתחשיב הפסוקים את הטענה "לכל חתול יש זנב", משום שהיא שקולה לפסוק "אם x הוא חתול אז ל-x יש זנב", שאותה אפשר לקרוא לכל x אפשרי בנפרד; אבל כדי לנסח טענות מורכבות יותר (כמו "לכל \ \epsilon  קיים \ N כך שאם \ n>N אז \ |a\_{n}|<\epsilon ") בתחשיב הפסוקים, יש לקודד את רכיבי הטענה באופן מסובך ומסורבל הנוטל ממנה את עוקצה.

בתחשיב הפרדיקטים הפסוקים כוללים בנוסף לקשרים של תחשיב הפסוקים, גם את הכמתים **לכל** ו**קיים**. אם \ \varphi (x) הוא פסוק לוגי, שערך האמת שלו עשוי להיות תלוי ב-x, משמעות הפסוק \ \forall x:\varphi (x) היא שהפסוק נכון לכל ערך אפשרי של x, ומשמעותו של הפסוק \ \exists x:\varphi (x) היא שקיים ערך של x שעבורו הפסוק נכון. מן המשמעויות האלה גוזרים את ערך האמת של הפסוק החדש בכל מודל של השפה.

גזירה והוכחות פורמליות
----------------------

בכמתים, כמו בשאר הסמלים והפסוקים של שפה מסדר ראשון, מטפלים בצורה מכנית, תוך התחשבות רק בצורה ולא במשמעות. בבניה פורמלית של פסוק תקני אפשר לצרף כמת רק בשתי הצורות שהוזכרו לעיל, כאשר \ \varphi  עצמו הוא פסוק תקני. פסוק זה נקרא "תחום הקשירה" של המשתנה x. לפי האקסיומות הכלליות של שפה מסדר ראשון, מותר להחליף את המשתנה בכל משתנה אחר, ובלבד שההחלפה עקבית בכל תחום הקשירה, ושהמשתנה החדש אינו מופיע שם. דהיינו, אין הבדל בין \ \forall x:(\exists y:x+y=0) לבין \ \forall z:(\exists y:z+y=0).

סימונים נוספים
--------------

אפשר, עקרונית, להסתפק רק באחד משני הכמתים, משום ש"לכל x מתקיימת התכונה P" שקול ל"לא קיים x שעבורו לא מתקיימת התכונה P". לכן \ \forall x:\varphi (x)\iff \neg \exists x\neg \varphi (x).

הסימון \ \exists ! מציין "קיים ויחיד": \ \forall x:\exists !y:x+y=0. גם את הכמת הזה אפשר לבטא באמצעות כמת הקיום, ולכן הוא אינו מוסיף כוח תיאורי לשפה, ומשמש לקיצור בלבד.

היסטוריה
--------

בלוגיקה של ימי הביניים הכמויות חולקו לשלוש: כל, אי אלו, ושום. כמו כן היה קיים פסוק "אי אלו A הם לא B" המשלים את האפשרויות.

דוגמה לחלוקה זאת ניתן לראות אצל הרמב"ם, בספרו מילות הגיון, בתרגום משה אבן תיבון:

"ואנחנו נקרא מה שיורה עליו המשפט מעניין הכללות והייחוד - **כמות** המשפט. ונקרא מה שיורה עליו מעניין החיוב והשלילה - איכות המשפט. דמיון זה, אמרנו: „**כל** אדם חי", נאמר זה המשפט: **כמותו - כללי**, ואיכותו - החיוב. וכאשר אמרנו: „**קצת** האדם בלתי כותב", נאמר זה המשפט: **כמותו - חלקי**, ואיכותו - השלילה" (מילות הגיון שער ב)

קישורים חיצוניים
----------------

* כמת, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536007505171
* BnF: cb11931538s (data)
* GND: 4128275-9
* LCCN: sh85056323
* LNB: 000183234

 |
**צבעוני ססגוני** (שם מדעי: *Tulipa biflora*, בעבר *Tulipa polychroma*) הוא גאופיט מהסוג צבעוני בעל פרחים לבנים וורודים.

צבעוני ססגוני
-------------

צבעוני ססגוני הוא צמח בעל בצל קטן בהשוואה לזה של צבעוני ההרים והוא גם מעמיק פחות בקרקע. צבעוני ססגוני גדל בישראל באזור הר הנגב ובמדרונות צפונית למכתש רמון. הפרחים הם בצבע לבן ורוד בצידם הפנימי ובצבע כתום צהוב בצד החיצוני[דרושה הבהרה], בעלי העטיף החיצוניים של הצבעוני הססגוני יש פס סגול. לצבעוני הססגוני פרח דמוי גביע בעל 6 עלי עטיף צבעוניים. גודל הפרחים הוא 2 עד 3 ס"מ. הגבעול מסתעף לשניים ונושא עליו שני פרחים. הפריחה בחודשים פברואר ומרץ.

גלריה
-----

* 
* 
* 
* 
* 
* 
* 
* 
*

לקריאה נוספת
------------

* **החי והצומח של ארץ ישראל**. משרד הביטחון – ההוצאה לאור והחברה להגנת הטבע. 1983. כרך 11 עמוד 205. מסת"ב 965-05-0078-2
* **הבריטניקה החדשה לנוער**, כתר הוצאה לאור בע"מ, כרך 14 עמוד 126.

קישורים חיצוניים
----------------

ויקישיתוף מדיה וקבצים בנושא **צבעוני ססגוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* GBIF
* IPNI
* צמח השדה
* Tropicos
 |

* מיני צבעוני באתר רשות הטבע והגנים(הקישור אינו פעיל)
* הצבעוני - תעודת זהות
* צבעוני ססגוני(הקישור אינו פעיל)

הערות שוליים
------------

1. ↑  Tulipa biflora Pall, באתר Plants of the World Online

| מיני צבעוני בארץ ישראל |
| --- |
| 

|  |  |
| --- | --- |
| צבעוני ההרים • צבעוני השרון • צבעוני המדבר • צבעוני ססגוני • צבעוני החרמון |  |

 |
**סמואל נגודה אודקה** (באנגלית: **Samuel Ngude Odaka** (1929 – 4 באוגוסט 2015) היה דיפלומט אוגנדי, פוליטיקאי וחבר במפלגה הפוליטית של הקונגרס העממי באוגנדה. הוא כיהן כשר החוץ של אוגנדה בין השנים 1964 ל-1971 בתקופת כהונתו הראשונה של הנשיא מילטון אובוטה. מאוחר יותר הוא הפך לשר התכנון והפיתוח הכלכלי (1980–1985) במהלך כהונתו השנייה של אובטה.

ביוגרפיה
--------

אודקה נולד בשנת 1929. אודקה, שהיה ממחוז בוסיה שבמזרח אוגנדה, התחתן עם מרגרט נמוואנג'ה קוומה אודקה, חברה בקבוצה האתנית בגנדה.

אודקה עזב קריירה באסו, חברת הנפט, כדי להיכנס לפוליטיקה. אודקה כיהן כשר החוץ של אוגנדה בין השנים 1964 ל-1971 בתקופת כהונתו הראשונה של הנשיא מילטון אובוטה. ייצג בעבר את אוגנדה במשא ומתן בשנת 1963 באדיס אבבה שהקים את ארגון אחדות אפריקה (OAU), המכונה כיום האיחוד האפריקאי.

חבר הקונגרס העממי של אוגנדה (UPC) של אובוטה, אודקה, שנראה כפוליטיקאי ליברלי יותר מאובוטה, היה גם משא ומתן למשטרו של אובוטה. סאם אודקה זכה לסייע לנשיא הראשון של אוגנדה, אדוארד מוטסה, שנאלץ להיות בתפקידו בגלל אובוטה בשנת 1966.

הנשיא אובוטה וקונגרס העם באוגנדה (UPC) הודיעו על כוונתם "לנוע לשמאל" בסוף שנות ה-60 ותחילת שנות ה-70. ההודעה, שפורסמה באמנת Common Man, הפחידה אינטרסים עסקיים באוגנדה, שחששו ממדיניות כלכלית נטיית סוציאליסטים. על שר החוץ אודקה הוטל על ידי ממשלת אובוטה להוביל את יחסי הציבור לתמיכה במעבר לשמאל.

עם זאת, המעבר שמאלה יושם במלואו. הנשיא מילטון אובוטה הופל על ידי אידי אמין בהפיכת אוגנדה בשנת 1971 ב-25 בינואר 1971, וסיים את משטר אובוטה הראשון ואת מדיניות "העבר לשמאל". סאם אודקה ברח לגלות בעקבות ההפיכה.

מילטון אובוטה שב לשלטון בשנת 1980 לאחר הבחירות הכלליות בשנת 1980, והחל את ממשלת אובוטה השנייה. סאם אודקה הפך לשר התכנון והפיתוח הכלכלי של אוגנדה בתקופת כהונתו השנייה של אובוטה (1980–1985).

סאם אודקה נפטר מאי-ספיקת כליות בבית החולים הבינלאומי בקמפלה ב-4 באוגוסט 2015, בגיל 83. הוא הותיר אחריו את אשתו, מרגרט נמוואנג'ה קבומה אודקה, ארבע בנות וחמישה נכדים. הלווייתו של אודקה נערכה בקתדרלת כל הקדושים בקמפלה. הוא נקבר במחוז בוסיה ב-8 באוגוסט 2015.

הערות שוליים
------------

1. 1 2 3 4 5 6  Uganda remembers pioneer diplomat Odaka
2. 1 2 3  Ex-Foreign Affairs minister Odaka eulogised
**כמעט 2000 - כתב עת למדע וטכנולוגיה** הוא רבעון למדע פופולרי לנוער, שיצא לאור ביוזמתו של המרכז להוראת המדעים של האוניברסיטה העברית בירושלים בשיתוף עם מוזיאון המדע בירושלים. כתב העת יצא לאור ב-27 גיליונות, מחורף 1994 ועד קיץ 2000. בגיליון של סתיו 2000 שינה כתב העת את שמו ל**מדע 2000**. 

כל גיליון של כתב העת הוקדש לנושא מסוים, כגון צעצועים או תעשיות, ובנוסף היו בו מדורים קבועים: סקירת ספרים, חדשות וחידושים, חידות ותשבץ היגיון. 

ערכה את "כמעט 2000" מירה משולם, ועם חברי מועצת המערכת נמנו פרופ' נאוה בן-צבי, פרופ' רפאל איקן, פרופ' פיטר הילמן ועוד.

רשימת הגיליונות
---------------

עטיפת גיליון 9 - חורף 1996 של "כמעט 2000"

| מספר גיליון | נושא | תאריך |
| --- | --- | --- |
| 1 | מעטפות | חורף 1994 |
| 2 | גלים | אביב 1994 |
| 3 | פנים | קיץ 1994 |
| 4 | רשתות | סתיו 1994 |
| 5 | כדורים | חורף 1995 |
| 6 | שכפולים | אביב 1995 |
| 7 | שפות | קיץ 1995 |
| 8 | מבנים | סתיו 1995 |
| 9 | תעשיות | חורף 1996 |
| 10 | צעצועים | אביב 1996 |
| 11 | שיבושים | קיץ 1996 |
| 12 | עצים | סתיו 1996 |
| 13 | חיים | חורף 1997 |
| 14 | חשמל | אביב 1997 |
| 15 | חישה | קיץ 1997 |
| 16 | חלל | סתיו 1997 |
| 17 | מזון | חורף 1998 |
| 24 | השמש | סתיו 1999 |
| 25 | זמן | חורף 2000 |
| 26 | הישרדות | אביב 2000 |
| 27 | אשליות | קיץ 2000 |

קישורים חיצוניים
----------------

* כמעט 2000 / מדע 2000, באתר "סנונית"
**איסור עבודת זר במקדש** הוא מצוות לא תעשה מתרי"ג מצוות, לפיה אסור לזר לעבוד עבודות מסוימות במקדש שמיועדות לעבודת הכהנים.

מקור וטעם המצוה
---------------

בספר במדבר נאמר:

> 
> וְנִלְווּ עָלֶיךָ וְשָׁמְרוּ אֶת מִשְׁמֶרֶת אֹהֶל מוֹעֵד לְכֹל עֲבֹדַת הָאֹהֶל וְזָר לֹא יִקְרַב אֲלֵיכֶם.
> 
> 
> 
> — במדבר יח,ד
> 

וכן נאמר:

> 
> וְלֹא יִקְרְבוּ עוֹד בְּנֵי יִשְׂרָאֵל אֶל אֹהֶל מוֹעֵד לָשֵׂאת חֵטְא לָמוּת.
> 
> 
> 
> — במדבר יח,כב
> 

בטעם המצוה כתב ספר החינוך שכבוד המקדש הוא שיעבדו שם אנשים קבועים משבט קבוע בדומה למלך שיש לו משרתים קבועים, שלא ראוי שיתחלפו בתכיפות.

דיני המצוה
----------

הכינוי "זר" ניתן לכל מי שאינו כהן זכר וכוונתו שהוא כזר לעניין עבודה במקדש.

אמרו חכמים - "מקבלת הדם ואילך מצות כהונה", כלומר רק בעבודות המיוחדות לכהנים אסור לזר לעבוד ועבודות אלו הם החל מקבלת הדם לאחר השחיטה. אבל שחיטה, הולכת העצים ואפילו הדלקת הנרות (במקרה שהוציא הכהן את המנורה החוצה לאחר שהכין אותם) מותרות בזר.

האיסור נוהג בין בזכרים ובין בנקבות, בין בזמן שבית המקדש קיים ובין בזמן שאינו. האיסור תקף גם לגבי כהן טמא או כהן בעל מום שחייבים על עבודה כשם שחייב עליה זר.

אם זר עבר ועבד עבודה אסורה לו, העבודה פסולה.

מתוך העבודות האסורות לזר ישנן ארבע עבודות שהעונש עליהן הוא מיתה והן: זריקת הדמים על המזבח, הקטרה, הקרבת הקורבן וניסוך המים והיין, ועליהן נאמר - "וְהַזָּ֥ר הַקָּרֵ֖ב יוּמָֽת". בשאר העבודות מי שעבד, עובר בלאו ולוקה והכלל הוא - אם אחרי עבודת הזר הכהן צריך לעשות עוד עבודה וזה לא גמר ההקרבה, לוקה ולא חייב מיתה. אמנם, בעבודות סילוק כגון דישון המזבח אינו חייב מיתה למרות שאין אחריהם עבודה.

#### זריקת דמים

חייב מיתה בין אם זרק בתוך ההיכל או זרק בעזרה בחוץ. בתוך זריקת דמים כלולה גם הזאת קרבנות המצורע.

#### הקטרה

חייב מיתה אם הקטיר (אפילו כזית) איברים או קומץ או לבונה על המזבח ואפילו אם הזיז את האיברים שלא נשרפו וקירב את זמן השריפה שלהם. וכן אם הקטיר קטרת על מזבח הזהב. אמנם מי שמקטיר קטורת ביום הכיפורים בקדש הקדשים אינו חייב מיתה עד שיקטיר מלא חפניו.

וכן מי שמסדר שני גזרי עצים על המערכה חייב מיתה מכיוון שהעצים נחשבים כקורבן.

### שני איסורים

אם אדם שחלים עליו שני איסורי עבודה, עבד - חייב לגבי כל אחד מהאיסורים וכן התרת עבודה במקדש בשבת אינה חלה על זר. לדוגמה, אם זר עבד בשבת במקדש עבר גם על חילול שבת וגם על איסור עבודת זר. וכן אם כהן בעל מום עבד במקדש טמא, חייב בשני האיסורים.

קישורים חיצוניים
----------------

* שלא יעבוד זר במקדש באתר ויקיטקסט.
* איסור עבודת זר במקדש באתר הר עציון.

הערות שוליים
------------

1. ↑  תלמוד בבלי, מסכת זבחים, דף ל"ב
**טרג'אני ואקיל** (באנגלית: **Tarjani Vakil**) היא בנקאית הודית, כיהנה בעבר בתפקיד מנכ"ל של בנק אקסים והאישה הראשונה בהודו שכיהנה בתפקיד זה.

היסטוריה
--------

טרג'אני ואקיל נולדה וגדלה במומבאי. יש לה שלשה אחים והיא הצעירה ביותר במשפחתה.

בשנת 1958, סיימה תואר ראשון בהיסטוריה מאוניברסיטת מומבאי ומיד לאחר מכן החלה לעבוד כפקידה בוועדת הכספים של מהראשטרה.

בשנת 1965, החלה לעבוד בבנק IDBI Bank והייתה האישה היחידה בתחום.

בשנת 1993, החלה לכהן כיו"ר אקסים בנק (Exim Bank) ופרשה מתפקידה בשנת 1996.

בשנת 1997 נבחרה על ידי חברת KPMG Worldwide Business, לאחת מחמישים הנשים המובילות בתחום הפיננסי וזאת בעקבות עוז הרוח שלה.

בשנת 2011, פרסמה אוטוביוגרפיה בשם פסיפס של זיכרונות (A Mosaic of Memories).

הערות שוליים
------------

1. ↑  Chakrabarti, Reeta (2013-11-12). "Women bankers break through in India" (באנגלית בריטית). נבדק ב-2020-01-11.
2. ↑  Nischinta Amarnath, Debashish Ghosh, **The Voyage to Excellence: The Ascent of 21 Women Leaders of India Inc**, Pustak Mahal, 2005. (באנגלית)
3. ↑  The First Ladies' Club- Business News, www.businesstoday.in
4. ↑  Faith Wambura Ngunjiri, Susan R. Madsen, **Women as Global Leaders**, IAP, 2015-02-01. (באנגלית)
5. ↑  Shattered Glass Ceiling: Indian Female Executives Thriving In Banking Industry, But Ordinary Women Need Greater Access To Loans, International Business Times, ‏2014-02-26
בסטטיסטיקה, **כמות צירית** (באנגלית, **pivot**) היא פונקציה של התצפיות ושל הפרמטרים, אשר התפלגותה אינה תלויה בפרמטרים הבלתי ידועים.

לעיתים נוטים להתבלבל בין כמות צירית לבין סטטיסטי. כמות צירית מובחנת מסטטיסטי בכך שסטטיסטי הוא פונקציה של התצפיות בלבד, ואילו כמות צירית היא פונקציה העשויה להיות תלויה בנוסף גם בפרמטרים של המודל, אולם התפלגותה אינה תלויה באותם פרמטרים.

הגדרה
-----

יהי {\displaystyle X=(X\_{1},X\_{2},\dots ,X\_{n})} מדגם אקראי מהתפלגות שתלויה בפרמטר (או וקטור של פרמטרים) \theta. אם {\displaystyle g(X,\theta )} הוא משתנה מקרי אשר התפלגותו זהה לכל \theta , ואיננה תלויה בו, אזי g נקרא כמות צירית.

כמויות ציריות הן הכרחיות בבנייה של סטטיסטי מבחן, מאחר שהן מאפשרות לסטטיסטי להיות בלתי תלוי בפרמטר. בנוסף, כמויות ציריות הן כלי לבנייה של רווחי סמך.

דוגמאות
-------

### התפלגות נורמלית עם סטיית תקן ידועה

יהיו {\displaystyle y\_{1},y\_{2},\dots ,y\_{n}\sim N(\mu ,\sigma ^{2})} משתנים מקריים בלתי תלויים המתפלגים נורמלית, כאשר הפרמטר \sigma  ידוע. מתוקף היותם מתפלגים נורמלית אנו יודעים שמתקיים:
{\displaystyle {\bar {Y}}={\frac {1}{n}}\sum \_{i=1}^{n}{y\_{i}}\sim N\left(\mu ,{\frac {\sigma ^{2}}{n}}\right)}  

לכן, ניתן להחסיר \mu  ולקבל: {\displaystyle {\bar {Y}}-\mu \sim N\left(0,{\frac {\sigma ^{2}}{n}}\right)}. נמשיך ונחלק ב- {\displaystyle {\sqrt {\frac {\sigma ^{2}}{n}}}} ונקבל {\displaystyle {\frac {{\bar {Y}}-\mu }{\sigma /{\sqrt {n}}}}\sim N(0,1)}   

קיבלנו ביטוי שהוא פונקציה של התצפיות ({\displaystyle {\bar {Y}},n}) ושל הפרמטרים ({\displaystyle \mu ,\sigma }), אולם ההתפלגות שלו היא ההתפלגות הנורמלית עם ממוצע 0 וסטיית תקן 1. בפרט, מדובר בכמות צירית, שכן ההתפלגות של אותו הביטוי איננה תלויה בפרמטרים {\displaystyle \mu ,\sigma }.

### התפלגות נורמלית עם סטיית תקן לא ידועה

יהיו {\displaystyle y\_{1},y\_{2},...y\_{n}\sim N(\mu ,\sigma ^{2})} משתנים מקריים בלתי תלויים המתפלגים נורמלית, כאשר הפרמטר \sigma  אינו ידוע.   

נשתמש באומד חסר הטיה לשונות. אנחנו יודעים ש: {\displaystyle S^{2}={\frac {\sum (y\_{i}-{\bar {Y}})^{2}}{n-1}}\sim \chi \_{n-1}^{2}{\frac {\sigma ^{2}}{n-1}}}.  
  

נחלק ב- \sigma^2 ונקבל {\displaystyle {\frac {S^{2}}{\sigma ^{2}}}\sim {\frac {\chi \_{n-1}^{2}}{n-1}}}. כעת, נשתמש בעובדה ש: {\displaystyle {\frac {N(0,1)}{\sqrt {\chi \_{n-1}^{2}/(n-1)}}}\sim t\_{n-1}} ונקבל:  
  

{\displaystyle {\frac {({\bar {Y}}-\mu )/(\sigma /{\sqrt {n}})}{\sqrt {S^{2}/\sigma ^{2}}}}={\frac {{\sqrt {n}}({\bar {Y}}-\mu )}{S}}\sim t\_{n-1}}. זוהי פונקציה של התצפיות ושל הפרמטרים אשר מתפלגת בהתפלגות t, ואיננה תלויה בפרמטרים ({\displaystyle \mu ,\sigma }), ולכן היא כמות צירית.

### התפלגות מעריכית

יהיו {\displaystyle y\_{1},y\_{2},...y\_{n}\sim exp(\theta )} משתנים מקריים בלתי תלויים המתפלגים מעריכית.
נשים לב לקשר: {\displaystyle x\_{i}\sim exp(\theta )={\frac {1}{2\theta }}\chi \_{2}^{2}=\Gamma (1,\theta )}.  

לפיכך מתקבל גם כי: {\displaystyle \sum \_{i=1}^{n}{y\_{i}}={\frac {1}{2\theta }}\chi \_{2n}^{2}=\Gamma (n,\theta )}. נכפול ב-{\displaystyle 2\theta } ונקבל: {\displaystyle 2\theta \sum \_{i=1}^{n}{y\_{i}}=\chi \_{2n}^{2}}.  

קיבלנו ש: {\displaystyle 2\theta \sum \_{i=1}^{n}{y\_{i}}} היא כמות צירית, מאחר שההתפלגות שלה איננה תלויה בפרמטר \theta .
**אלילה דיאן מניג** (**Alela Diane Menig**; נולדה ב-20 באפריל 1983 בנבאדה סיטי, קליפורניה) היא זמרת ויוצרת אמריקאית המקושרת לסגנונות פסיכו-פולק ו-New Weird America.

ביוגרפיה
--------

דיאן גדלה להורים מוזיקליים (אביה מנגן בלהקת מחווה לגרייטפול דד, ולפעמים מלווה אותה בהופעות בגיטרה או מנדולינה), ושרה במקהלת בית הספר. את ההקלטות הראשונות שלה הוציאה באופן עצמאי בתקליט "Forest Parade", כשהיא מכינה לכל עותק עטיפה בנפרד, על נייר חום. הופעותיה הראשונות היו כאורחת של חברת הילדות שלה, המוזיקאית ג'ואנה ניוסום.

את השירים לאלבום האולפן המלא הראשון שלה, The Pirate's Gospel כתבה בטיול לאירופה. דיאן הקליטה אותם בסטודיו של אביה, הוציאה אותם לאור באופן עצמאי - ושוב הכינה בעצמה את עטיפות האלבום מנייר חום ותחרה, כתבה וציירה עליהן ביד. באוקטובר 2006 הלייבל "Holocene Music" הוציא לאור מחדש את האלבום עם שינויים בשירים ובסדר השירים. האלבום התקבל יפה בביקורות, בין השאר בטיימס וב-NME.

שיר חדש, "Dry Grass and Shadows", יצא באוסף של מוזיקה מנבאדה סיטי. חמישה שירים נוספים יצאו לאור באוקטובר 2006 בבריטניה, במהדורה מוגבלת על גבי תקליט ויניל, "Songs Whistled Through White Teeth".

ב-2008 תרמה את קולה לפרויקט The Silence of Love של הלהקה Headless Heroes בה חידשו, בין השאר, שירי פולק ישנים.

אלבומה השני, To Be Still, יצא ב-2009 וזכה לביקורות טובות.

דיאן הופיעה באירופה ובארצות הברית עם טום ברוסאו וכמופע פותח לדסמבריסטס, Akron/Family וושתי באניאן.
אלבומה השלישי Alela Diane & Wild Divine יצא באפריל 2011.

דיסקוגרפיה
----------

### אלבומי סטודיו

* *The Pirate's Gospel*, Holocene Music, 2006 (רשימת שירים מורחבת)
* *To Be Still*, Rough Trade, 2009
* *Alela Diane & Wild Divine*, Rough Trade, 2011

### אלבומים בהוצאה עצמית

* *Forest Parade*, 2003
* *The Pirate's Gospel*, בהוצאה עצמית, 2004

קישורים חיצוניים
----------------

ויקישיתוף מדיה וקבצים בנושא **אלילה דיאן** בוויקישיתוף
* אתר האינטרנט הרשמי של אלילה דיאן
* אלילה דיאן, ברשת החברתית פייסבוק

* אלילה דיאן, ברשת החברתית טוויטר

* אלילה דיאן, ברשת החברתית אינסטגרם

* אלילה דיאן, במסד הנתונים הקולנועיים IMDb (באנגלית)

* אלילה דיאן, באתר ספוטיפיי

* אלילה דיאן, באתר סאונדקלאוד (באנגלית)

* אלילה דיאן, באתר Last.fm (באנגלית)

* אלילה דיאן, באתר AllMusic (באנגלית)

* אלילה דיאן, באתר MusicBrainz (באנגלית)

* אלילה דיאן, באתר דיזר

* אלילה דיאן, באתר Discogs (באנגלית)

* אלילה דיאן, באתר Songkick (באנגלית)

* אלילה דיאן, באתר Genius

* אלילה דיאן, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 9044316
* BnF: cb15559939f (data)
* GND: 140964452
* ISNI: 0000 0001 1472 3160
* LCCN: no2009052895
* MusicBrainz: 8682866a-4f7a-43f5-83b2-06eabd0f2d4c
* NKC: osa2014804895
* RERO: 02-A013939710
* SUDOC: 186244231
* VIAF: 49539388
* WorldCat: lccn-no2009052895

 |
**אורך פלאנק** הוא האורך הפיזיקלי הקצר ביותר הניתן למדידה, כ- {\displaystyle 1.62\cdot 10^{-35}} מטר. האורך מסומן כ-ℓP. זוהי יחידת אורך טבעית הנובעת מקבועים פיזיקליים כמו מהירות האור, קבוע ניוטון וקבוע פלאנק. עקרון אי הוודאות קובע שאורך פלאנק הוא הרדיוס המינימלי של חור שחור. למדידת אורך קצר מאורך פלאנק אין משמעות, משום שאין אפשרות לבצע מדידה פנימה לאופק האירועים של חור שחור. 

אורך פלאנק מהווה את אחת היחידות הבסיסיות במערכת יחידות פלאנק.

הערך
----

ערכו של אורך פלאנק הוא:


l

P

=

ℏ
G

c

3


=
1.61624
⋅

10

−
35

m

{\displaystyle l\_{P}={\sqrt {\frac {\hbar G}{c^{3}}}}=1.61624\cdot 10^{-35}\,m}

{\displaystyle l_{P}={\sqrt {\frac {\hbar G}{c^{3}}}}=1.61624\cdot 10^{-35}\,m}
אורך זה קטן בכעשרים סדרי גודל מקוטרו של פרוטון, ואין כיום דרך מעשית למדוד אותו.

פיתוח הנוסחה של אורך פלאנק
--------------------------

המסה המינימלית של חור שחור שווה למחצית מסת פלאנק. עבור חור שחור כזה המסה ואי הוודאות במדידתה שוות. רדיוס שוורצשילד מינימלי של חור שחור שווה לאורך פלאנק
בהתאם לעקרון אי הוודאות, מסת פלאנק נותנת את סדר הגודל למסה המינימלית של חור שחור (וראו את פיתוח הנוסחה למסה מינימלית של חור שחור):



m

m
i
n

∼

ℏ
c

4
G

=

m

P

2

{\displaystyle \,m\_{min}\sim {\sqrt {\frac {\hbar c}{4G}}}={\frac {m\_{P}}{2}}}

{\displaystyle \,m_{min}\sim {\sqrt {\frac {\hbar c}{4G}}}={\frac {m_{P}}{2}}}
אורך פלאנק הוא רדיוס שוורצשילד של חור שחור בעל מסה מינימלית:



l

P

=

2
G

m

m
i
n

c

2

=

G

m

P

c

2

=

ℏ
G

c

3


{\displaystyle \,l\_{P}={\frac {2Gm\_{min}}{c^{2}}}={\frac {Gm\_{P}}{c^{2}}}={\sqrt {\frac {\hbar G}{c^{3}}}}}

{\displaystyle \,l_{P}={\frac {2Gm_{min}}{c^{2}}}={\frac {Gm_{P}}{c^{2}}}={\sqrt {\frac {\hbar G}{c^{3}}}}}

הקשר לאורך גל קומפטון
---------------------

אורך פלאנק שווה לאורך גל קומפטון של גוף שמסתו שווה למסת פלאנק חלקי {\displaystyle \,2\pi }:



l

P

=

λ

C

2
π

=

h

2
π

m

P

c

=

ℏ
c


G

ℏ
c

=

ℏ
G

c

3


{\displaystyle \,l\_{P}={\frac {\lambda \_{C}}{2\pi }}={\frac {h}{2\pi m\_{P}c}}={\frac {\hbar }{c}}{\sqrt {\frac {G}{\hbar c}}}={\sqrt {\frac {\hbar G}{c^{3}}}}}

{\displaystyle \,l_{P}={\frac {\lambda _{C}}{2\pi }}={\frac {h}{2\pi m_{P}c}}={\frac {\hbar }{c}}{\sqrt {\frac {G}{\hbar c}}}={\sqrt {\frac {\hbar G}{c^{3}}}}}

ראו גם
------

* טמפרטורת פלאנק
* חור שחור זעיר

| יחידות פלאנק הבסיסיות |
| --- |
| 

|  |
| --- |
| אורך פלאנק • מסת פלאנק • זמן פלאנק • מטען פלאנק • טמפרטורת פלאנק • יחידות נוספות |

 |

קישורים חיצוניים
----------------
**ג'ון אלכסנדר מקמילן השלישי** (באנגלית: **John Alexander McMillan III**; נולד ב-9 במאי 1932) הוא פוליטיקאי לשעבר אמריקאי מהמפלגה הרפובליקנית, שייצג במשך עשור בין השנים 1985–1995 את מחוז הקונגרס התשיעי של מדינת קרוליינה הצפונית בבית הנבחרים של ארצות הברית.

ביוגרפיה
--------

מקמילן נולד בשארלוט, עיר הבירה של קרוליינה הצפונית, וסיים את לימודיו התיכוניים בתיכון וודברי ופורסט שבעיירה אורנג' בווירג'יניה. בשנת 1954 השלים באוניברסיטת קרוליינה הצפונית בצ'אפל היל לימודי תואר ראשון בהיסטוריה, וב-1958 קיבל תואר שני מאוניברסיטת וירג'יניה. בעת היותו סטודנט באוניברסיטת קרוליינה הצפונית בצ'אפל היל היה חבר באחווה סיגמא אלפא אפסילון. כמו כן, בשנים 1954–1956, היה קצין מודיעין מיוחד בצבא ארצות הברית.

בתום שירותו בכוחות המזוינים של ארצות הברית, עבד מקמילן בעולם בנקאות ההשקעות. מ-1970 עד 1976 היה סמנכ"ל כספים בחברה "Ruddick Corp", ובין השנים 1977–1983 היה מנכ"ל רשת הסופרמרקטים "האריס טיטר" (Harris Teeter).

בטרם נבחר אל הקונגרס של ארצות הברית בבחירות 1984, היה מקמילן חבר במועצת הנציבים של מחוז מקלנבורג ולאחר מכן כיושב ראש מועצת השירותים החברתיים של המחוז. משנבחר לבית הנבחרים של ארצות הברית בנובמבר 1984, מקמילן הושבע לתפקידו בראשית ינואר 1985. אחרי חמש תקופות כהונה בבית הנבחרים, הוא בחר שלא להתמודד מחדש בבחירות אמצע הכהונה ב-1994. אחרי פרישתו מהקונגרס היה במשך שלוש שנים חבר בסגל "המצודה" (The Citadel), האקדמיה הצבאית של קרוליינה הדרומית.

קישורים חיצוניים
----------------

* אלכס מקמילן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  אלכס מקמילן באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4115 2968
* LCCN: no98127659
* SNAC: w65h7v9k
* US Congress: M000566
* VIAF: 43925718
* WorldCat: lccn-no98127659

 |
מייקל סומס ומרגוט פונטיין, מגזין לאמנויוה תיאטרון, 1957
**מייקל ג'ורג' סומס** (באנגלית: **Michael George Somes**;‏ 28 בספטמבר 1917 - 18 בנובמבר 1994) היה רקדן בלט אנגלי. הוא היה רקדן ראשי של הבלט המלכותי, לונדון, ובן-זוג תדיר של מרגוט פונטיין.

ביוגרפיה
--------

סומס נולד בהורסלי, גלוסטרשייר, אנגליה. ב-1934
קיבל את המלגה הראשונה שניתנה לרקדן גבר מן הבלט המלכותי (שנודע אז בשם בלט ויק-ולס). ב-1938, יצר עם מרגוט פונטיין את התפקידים הראשיים לבלט "הורוסקופ" של פרדריק אשטון/קונסטן לאמבר, שאחריו תואר במילים "הרקדן הבריטי המעולה ביותר בפוטנציה במחצית הראשונה של המאה". הוא רקד לראשונה תפקידים ב-24 בלטים שרשאון יצר להם את הכוריאוגרפיה בשביך הלהקה, והיה הרקדן הראשי של הלהקה מ-1951 עד שהגיע רודולף נורייב ב-1962. מאז ואילך, הופיע סומס בתפקידי אופי, שהזכור ביותר בהם הוא **לורד קפולט** ב"רומיאו ויוליה" של מקמילן. סומס היה משנה למנהל הלהקה פרדריק אשטון בשנים 1963–1970.

סומס הופיע בתוכנית של אדן סאליבן בשנת 1954, ובגרסאות טלוויזיה של אגם הברבורים (1964), היפהפייה הנרדמת (1955) ומפצח האגוזים (1958), כמו גם בגרסה קולנועית של רומיאו ויוליה (1966). בכל שלוש ההפקות כיכבה מרגוט פונטיין.

בשנת 1959 עוטר סומס בתואר אביר מסדר האימפריה הבריטית (CBE). הוא נשא לאישה את הבלרינה אנטואנט סיבלי, שהייתה בת-זוגו בהפקות בלט רבות, אבל הם התגרשו והוא נישא בשנית לרקדנית הבלט ונדי אליס.

סומס מת בלונדון מגידול במוח, בשנת 1994.

קישורים חיצוניים
----------------

* מייקל סומס, באתר אנציקלופדיה בריטניקה (באנגלית)

* Dance magazine obituary, February 1995
* [ Biography at Ballet.co.uk, 30 September 1997

</div

הערות שוליים
------------

1. ↑  Ballet magazine, 1938 מגזין בלט מאי 1938
2. ↑  ארכיב בלט 1938 17 בספטמבר 1008

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 5002430
* BnF: cb16576070x (data)
* ISNI: 0000 0000 5229 3141
* LCCN: nr96010284
* NTA: 202249948
* SNAC: w6bp26wq
* VIAF: 9742014
* WorldCat: lccn-nr96010284

 |
ורשאבה צנטראלנה
תחנת הרכבת Warszawa Powiśle שחודשה והוסבה לאחרונה לבר שכונתי
**ארסניוש רומנוביץ** (בפולנית: **Arseniusz Romanowicz**; ‏30 באוגוסט 1910 – 9 בפברואר 2008) היה אדריכל פולני שהתפרסם בעיקר הודות לתכנון תחנות הרכבת בוורשה ובכלל זה התחנה המרכזית.

ביוגרפיה
--------

רומנוביץ נולד בהרוביישוב ללידיה וז'וזף שעבד ברשות המיסים הממשלתית. ב-1930 החל את לימודי האדריכלות בפקולטה לאדריכלות באוניברסיטה לטכנולוגיה בוורשה יחד עם פיוטר שימניאק שהפך בהמשך לשותפו המקצועי. עם השלמת לימודיו עבד כשכיר במספר משרדי אדריכלים. זמן קצר קודם לפרוץ המלחמה זכה יחד עם חברו שימניאק בתחרות לתכנון מסעדה בזאקופנה. עם פרוץ המלחמה והכיבוש הגרמני, עבדו השניים ברשות הרכבות הגרמנית בורשה ותכננו בין השאר את תחנת הרכבת המרכזית של העיר. 

לאחר המלחמה, הצטרפו רומנוביץ ושימניאק המאמץ הלאומי ועבדו על חידוש העיר שנהרסה כמעט כליל במהלך המלחמה. ב-1946 זכו השניים בפרס הראשון בתחרות לתכנון התחנה המרכזית של העיר. הפרויקט נבנה בסוף רק בתחילת שנות השבעים והושלם ב-1976, אך עד אז תכננו את שאר שבע התחנות לאורך הקו. במקביל תכננו גם מספר מבנים שאינם קשורים לתחום הרכבות, כמו מרכז לספורט ימי עבור ימק"א ומתחם מגורים (שניהם בורשה). ב-1967 נפטר לפתע שימניאק ורומנוביץ המשיך לעבוד, תוך שהוא מתמקד בהמשך השלמת פרויקט תחנות הרכבת וכן כיועץ בתחום תכנון מתקני רכבות בפולין ובשאר מדינות באירופה. 

בניין התחנה המרכזית בורשה (ורשאבה צנטראלנה) שנחנך ב-1976 לאחר עיכובים רבים, הוא נקודת ציון עירונית בבירת פולין ומרכז תחבורתי המשלב תחנות רכבת ארציות ופרבריות. מאז זכייתם בתחרות, עברה התוכנית שינויים משמעותיים, אך העיצוב הסופי נותר נאמן להצעה האחרונה שהספיקו השניים להציג, קודם לפטירתו של שימניאק. מאז פתיחתה חלו מספר שינויים בבניין, אך הם לא פגעו בצורתו החיצונית. עליית ערך הקרקע במרכז העיר הביא ליוזמות להריסת הבניין, אך התחזקות המודעות למורשת האדריכלית הפולנית פסלו את היוזמות והבניין נחשב היום לאחד מהמבנים הייצוגיים ביותר לאדריכלות הפולנית של המאה העשרים.

ב-2008 הוא ניפטר.

קישורים חיצוניים
----------------

ויקישיתוף מדיה וקבצים בנושא **ארסניוש רומנוביץ** בוויקישיתוף
* מיכאל יעקובסון: סקירה אדריכלית מצולמת של בניין תחנת הרכבת ורשבה פובישלה בורשה, באתר 'חלון אחורי', 25 בנובמבר 2015

|  |  |
| --- | --- |
| בקרת זהויות עריכת הנתון בוויקינתונים | 
* GND: 110036174X
* ISNI: 0000 0000 7221 2468
* LCCN: no2013096797
* SUDOC: 184898455
* VIAF: 101667530
* WorldCat: lccn-no2013096797

 |
**מייקל נביל סנד** (באנגלית: **Maikel Nabil Sanad**; בערבית: **مايكل نبيل سند**; נולד בשנת 1985 באסיוט, מצרים) הוא פעיל פוליטי ובלוגר. 

סנד קיבל תואר ראשון בוטרינריה מאוניברסיטת אסיוט בשנת 2009, ובשנת 2013 למד לקראת תואר מאסטר בבית הספר ע"ש וילי ברנדט באוניברסיטת ארפורט, גרמניה. סנד ידוע בעקבות קידום ערכים דמוקרטיים ליברליים במצרים וניהול קמפיינים למען יחסי השלום בין מצרים וישראל. 

בבלוג שלו סנד מגדיר את עצמו כ"ליברל, חילוני, קפיטליסט, פמיניסט, פרו-מערבי, תומך שלום, אתאיסט, מטריאליסט, ריאליסט, פרו-גלובליסט, פעיל פסיבי, אנטי-מיליטריסט, פציפיסט". הוא תומך בזכויות הלהט"ב. 

סנד ידוע גם בזכות קידום יחסי השלום בין מצרים וישראל. בהצהרתו על סירוב שירות צבאי באוקטובר 2010 ציין: "אינני מוכן לשאת נשק נגד חייל ישראלי, שגויס על פי גיוס חובה, אשר מגן על זכות הקיום של מדינתו." מאוחר יותר, בדצמבר 2010, הוא חיבר כתבה "מדוע אני פרו-ישראלי", אשר פורסמה בהמשך באתר הרשמי של משרד החוץ הישראלי בשפה הערבית.

כאשר התחילה המהפכה במצרים בשנת 2011, סנד שידר מסר לישראלים דרך ערוץ היו-טיוב שלו, בו קרא לישראלים לתמוך במהפכה בטענה שמצרים דמוקרטית תהיה ידידתה של ישראל. ב-28 במרץ 2011 נעצר וב-10 באפריל גזר עליו בית דין צבאי שלוש שנות מאסר בשל פוסט שפרסם. ב-23 באוגוסט פתח בשביתת רעב במחאה על תנאי מאסרו. ארגון אמנסטי אינטרנשיונל הכיר בו כאסיר מצפון. ב-23 בינואר 2012 קיבל חנינה ושוחרר.

באפריל 2012 סנד נסע לגרמניה כדי ללמוד בבית הספר ע"ש וילי ברנדט למדיניות ציבורית באוניברסיטת ארפורט. בדצמבר 2012 הוא ביקר בישראל וברשות הפלסטינית, וכתב כתבה שנקראת "יהי שלום", נתן הרצאות פומביות באוניברסיטה העברית בירושלים ובאוניברסיטת תל אביב, וגם ביקר במטה אש"ף בראמאללה.

ראו גם
------

פמלה גלר- בלוגרית אמריקאית, ופעילה פוליטית

קישורים חיצוניים
----------------

* מכיכר תחריר לאוניברסיטה העברית 23 בדצמבר 2012, באתר האוניברסיטה העברית
**להטוטני הכדורסל** (אנגלית: **The Super Globetrotters**) היא סדרת אנימציה בת 13 פרקים שהופקה לטלוויזיה על ידי האנה-ברברה במקור בשביל רשת NBC ב-1979. בישראל הסדרה שודרה בערוץ המזרח התיכון בשנות ה-80 של המאה ה-20 ובערוץ הילדים בתחילת שנות ה-90. הסדרה היא סדרת בת לסדרה "הארלם גלובטרוטרס" אשר הופקה בתחילת שנות ה-70 של המאה ה-20.

עלילה
-----

הסדרה מתמקדת בהרפתקאותיהם של קבוצת כדורסל אמיתית בשם הארלם גלובטרוטרס כקבוצת סופר גיבורים אשר במקביל למשחקי הכדורסל נלחמים ברשע בזמנם החופשי. בסדרה הם היו הופכים לסופר גיבורים כאשר הם נכנסו לתאי מלתחות הקסם הניידים שלהם אותם הם לקחו במיניבוס שלהם. כל חבר בקבוצה הייתה בעל כוחות-על ייחודיים וכל חברי הקבוצה היו מסוגלים לעוף.

הגלובטרוטרס קיבלו את משימותיהם מלוויין-כדורסל מדבר (בעברית הוא נקרא "כדור-רדאר"). לקראת סופם של רוב הפרקים בסדרה בדרך כלל הגלובטרוטרס אתגרו את הנבל הראשי ושותפיו הנלהבים למשחק כדורסל בו יוכרע מי ינצח, במחצית הראשונה של המשחק הגלובטרוטרס היו משחקים בלעדי כוחות העל שלהם והיו מובסים על ידי הנבלים בהפרש גדול, ואז במחצית השנייה הם היו משתמשים בכוחות-העל שלהם ובעזרתם הם היו סוגרים את הפער וכך לבסוף מנצחים את הרעים.

הדמויות
-------

* **נייט בראנש** בתור **"ליקוויד-מן"** (בעברית "איש המים") - בעל יכולת להפוך לגל מים.
* **פרדי ניל** בתור **"סופר-ספיר"** (בעברית "סופר-כדור") - בעל יכולת להפוך לכדורסל בעצמו.
* **ג'יימס סאנדרס** בתור **"ספגטי-מן"** - בעל יכולת להפוך את גופו לסולם או לחבל.
* **לואיס דונבאר** בתור **"גיזמו"** - בעל שיער אפרו ממש גדול ממנו יכל להוציא אביזרים בכמות בלתי מוגבלת.
* **יוברט אוסבי** בתור **"מולטי-מן"** (בעברית "רב-איש") - בעל כוחות שיבוט.

קישורים חיצוניים
----------------

* "להטוטני הכדורסל", במסד הנתונים הקולנועיים IMDb (באנגלית)
* "להטוטני הכדורסל", במסד הנתונים הקולנועיים KinoPoisk (ברוסית)